CELEX: 32022R0942
Language: sk
Date: 2022-06-13 00:00:00
Title: Vykonávacie nariadenie Komisie (EÚ) 2022/942 z 13. júna 2022, ktorým sa schvaľuje väčšia zmena špecifikácie názvu zapísaného do Registra chránených označení pôvodu a chránených zemepisných označení [„Arroz del Delta del Ebro/Arròs del Delta de l’Ebre“ (CHOP)]

20.6.2022   
               
               
                  SK
               
               
                  Úradný vestník Európskej únie
               
               
                  L 164/4
               
            
         VYKONÁVACIE NARIADENIE KOMISIE (EÚ) 2022/942
         z 13. júna 2022,
         ktorým sa schvaľuje väčšia zmena špecifikácie názvu zapísaného do Registra chránených označení pôvodu a chránených zemepisných označení [„Arroz del Delta del Ebro/Arròs del Delta de l’Ebre“ (CHOP)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:
         
                     (1)
                  
                  
                     V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Španielska o schválenie zmeny špecifikácie chráneného označenia pôvodu „Arroz del Delta del Ebro/Arròs del Delta de l’Ebre“ zapísaného do registra na základe nariadenia Komisie (ES) č. 1059/2008 (2) zmeneného vykonávacím nariadením (EÚ) č. 563/2013 (3).
                  
               
                     (2)
                  
                  
                     Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie (4).
                  
               
                     (3)
                  
                  
                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,
                  
               PRIJALA TOTO NARIADENIE:
         
            Článok 1
            Zmena špecifikácie uverejnená v Úradnom vestníku Európskej únie týkajúca sa názvu „Arroz del Delta del Ebro/Arròs del Delta de l’Ebre“ (CHOP) sa schvaľuje.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. júna 2022
            
               
                  Za Komisiu
               
               
                  v mene predsedníčky
               
               Janusz WOJCIECHOWSKI
               
                  člen Komisie
               
            
         
         
            (1)  Ú. v. EÚ L 343, 14.12.2012, s. 1.
         
            (2)  Nariadenie Komisie (ES) č. 1059/2008 z 27. októbra 2008, ktorým sa do Registra chránených označení pôvodu a chránených zemepisných označení zapisuje názov [Arroz del Delta del Ebro alebo Arròs del Delta de l’Ebre (CHOP)] (Ú. v. EÚ L 283, 28.10.2008, s. 34).
         
            (3)  Vykonávacie nariadenie Komisie (EÚ) č. 563/2013 zo 14. júna 2013, ktorým sa schvaľuje väčšia zmena špecifikácie názvu zapísaného do Registra chránených označení pôvodu a chránených zemepisných označení [Arroz del Delta del Ebro/Arròs del Delta de l’Ebre (CHOP)] (Ú. v. EÚ L 167, 19.6.2013, s. 15).
         
            (4)  Ú. v. EÚ C 70, 11.2.2022, s. 11.